CELEX: 62011TN0421
Language: et
Date: 2011-08-06 00:00:00
Title: Kohtuasi T-421/11: 6. augustil 2011 esitatud hagi — Qualitest FZE versus nõukogu

24.9.2011   
            
            
               ET
            
            
               Euroopa Liidu Teataja
            
            
               C 282/44
            
         6. augustil 2011 esitatud hagi — Qualitest FZE versus nõukogu
   (Kohtuasi T-421/11)
   2011/C 282/81
   Kohtumenetluse keel: inglise
   
      Pooled
   
   
      Hageja: Qualitest FZE (Dubai, Araabia Ühendemiraadid) (esindajad: advokaat M. Catrain González, Barrister E. Wright ja Barrister H. Zhu)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu 23. mai 2011. aasta rakendusmäärus (EL) nr 503/2011, millega rakendatakse määrust (EL) nr 961/2010, milles käsitletakse Iraani vastu suunatud piiravaid meetmeid (ELT L 136, lk 26) ja nõukogu 23. mai 2011. aasta otsus 2011/299/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT L 136, lk 65), hagejat puudutavas osas; ja
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et kostja on rikkunud talle ELTL artiklist 296 tulenevat kohustust esitada põhjused, miks hageja on kaasatud vaidlustatud õigusaktidesse.
            
         
               2.
            
            
               Teine väide, et kostja rikkus sellega, et ei esitanud vaidlustatud õigusaktides põhjendusi, kostja kaitseõigust, kuna:
               
                           —
                        
                        
                           põhjenduse puudumine takistab hagejal tõhusalt esitada oma seisukohta tema vastu suunatud teabe ja materjalide suhtes; ja
                        
                     
                           —
                        
                        
                           need puudused kujutavad endast kostja kohustuste olulist rikkumist seoses vaidlustatud õigusaktidega ning muudavad need õigusaktid hagejat puudutavas osas kehtetuks.
                        
                     
         
               3.
            
            
               Kolmas väide, et kostja tegi ilmse hindamisvea, järeldades, et hageja osales komponentide hankimises Iraani tuumaprogrammi jaoks ning et õiguslikud tingimused tema kaasamiseks olid täidetud.